Kristeniet eo bet Naoned en IIIde kantved, an Iliz-Veur o tont da vezañ sez an eskopti, harzoù an eskobti o vezañ tamm-pe-damm ar memes reoù eget al Liger-Atlantel o vont memestra betek ar Ch/Craonnais (Mervent Mayenne). E fin an IIIde kantved e grogas ar morlaerien da dagañ ar gêr. Saksoned pe Frizoned e oant, anvet bagoded gant anezidi ar vro. Dre ma oa dinerzh ar velestradur hag an arme roman e oa bet ret da tud ar gêr sevel mogerioù difenn ha gellet dre-se techout kuit a-dreñv ar mogerioù-se pa teue enebourien. Tu zo gwellout ar mogerioù-se hiziv an deiz choazh. Ar mogerioù o deus bevennet ar gêr betek ar grennamzer, 78 hektar a oa gant Naoned dar mare-se.